  Анжелика Тихонова корреспондент Удмуртиын кык элькун вожвылъяськонъёслы йылпумъянъёс лэсьтӥзы но 2021-тӥ арын тужгес усто дышетӥсьёслэсь нимъёссэс шараязы. Со сярысь улосвылысь дышетонъя но тодосъя министерстволэн пресс-службаез ивортӥз. Нырысетӥез - «На присуждение премий лучшим учителям за достижения в педагогической деятельности в 2021 году» вожвылъяськон - туэ тулыспалысен инвожоозь кыстӥськиз. Отчы школаосын дышетӥсьёс пыриськизы. Соосты дышетон тодметсыя ас ужан амалъёссыя, пиналъёссылэн вормонъёссыя, дышетэмзылэн ӟечлыкезъя но мукет куронъёсъя эскеризы. Вожвылъяськонлэн ӧрияз школаосын кивалтӥсьёс, дышетскисьёслэн анай-атайёссы но мукетъёсыз пыризы. Конкурслы йылпумъянъёсъя, Удмуртиысь 38 дышетӥсьёс премиос басьтозы, 13-ез соос пӧлысь – федерал премиос. Вормисьёслэн нимъёсынызы  тодматскыны луэ. Эшшо одӥгез вожвылъяськон - «На получение денежного поощрения лучшим педагогическим работникам УР в 2021 году» - озьы ик тулыспалысен инвожоозь ортчиз. Отчы психолог-дышетӥсьёс, логопедъёс, дефектологъёс, крезьгуръя кивалтӥсьёс, тренеръёс, физкультурая инструкторъёс, нылпи садъёсын визьнодасьёс, анай-атайтэк кылем пиналъёсты визьнодасьёс но ватсаса тодон-валан сётӥсь дышетӥсьёс пыриськизы. Соос пиналъёссылэсь берло куинь ар ӵоже вормонъёссэс, ас ужан амалъёссэс но мукетсэ возьматӥзы. Йылпумъянъёсъя, элькунысь  коньдон басьтозы.  Тодэ вайытом, Ижкарын элькун инлыкен школаосты йылпумъясь пиналъёсты ӟечкылазы.  Тегъёс: Дышетон Ижкар Удмуртия вожвылъяськон коньдон дышетӥсьёс  